РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/262 -13

1. јул 2013. године

Б е о г р а д

З А П И С Н И К

46. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 1. ЈУЛА 2013. ГОДИНЕ

 Седница Одбора је почела у 9,05 часова.

 Седницом је председавала Весна Ковач, председница Одбора.

 Поред председнице, седници су присуствовали чланови Одбора: Зоран Антић, Војислав Вујић, Зоран Касаловић, Радмило Костић, др Милорад Мијатовић, Золтан Пек, Aлександар Сенић, Драган Томић и Момо Чолаковић и Мирјана Марјановић, заменик члана Одбора Душице Николић.

 Седници нису присуствовали чланови Одбора: Верољуб Арсић, Жика Гојковић, мр Божидар Ђелић, Бојан Ђурић, Душица Николић, Радојко Обрадовић и Ђорђе Стојшић.

 Седници је присуствовао и др Владимир Маринковић, заменик члана Одбора др Милорада Мијатовића. Седници су присуствовали Иван Бауер и Јелена Травар - Миљевић, народни посланици који нису чланови Одбора.

 На позив председнице Одбора, седници су присуствовали: мр Млађан Динкић, министар финансија и привреде; Љубиша Милосављевић, државни секретар у Министарству финансија и привреде; др Павле Петровић, председник и др Владимир Вучковић и мр Никола Алтипармаков, чланови Фискалног савета; Данко Брчеревић, специјални саветник у Фискалном савету; и Нада Мирковић, Ивана Грбић, Ирена Ињац, Сања Јефтовић, Ивана Магдић, Иван Ковачевић и Александар Коцић, представници Министарства финансија и привреде.

 На предлог председника, Одбор је једногласно утврдио следећи

Д н е в н и р е д

1. РазматрањеПредлога закона оизменама и допунама [Закона о буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf), у начелу, са:

- Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2013. годину,

- Предлогом одлуке о давању сагласности на Одлуку о изменама и допунама Финансијског плана Републичког фонда за здравствено осигурање за 2013. годину,

- Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2013. годину и

- Предлогом одлуке о давању сагласности на Одлуку о изменама и допунама Финансијског плана националне службе за запошљавање за 2013. годину, који је поднела Влада;

 2. РазматрањеПредлога закона оизменама и допунама Закона о буџетском систему, који је поднела Влада, у начелу;

3. Разматрање Предлога закона о преузимању обавеза Јавног предузећа „Путеви Србије” према привредним друштвима по основу неизмирених обавеза и претварању тих обавеза у јавни дуг Републике Србије, који је поднела Влада, у начелу;

 4. Разматрање Предлога закона о измени Закона о преузимању обавеза здравствених установа према веледрогеријама по основу набавке лекова и медицинског материјала и претварању тих обавеза у јавни дуг Републике Србије, који је поднела Влада, у начелу;

5. Разматрање Предлога закона о рачуноводству, који је поднела Влада, у начелу;

6. Разматрање Предлога закона оревизији, који је поднела Влада, у начелу;

7. Разматрање Предлога закона о факторингу, који је поднела Влада, у начелу; и

8. Разматрање Предлога закона о [потврђивању Споразума о изменама и допунама Споразума између Републике Србије и Републике Италије о кредиту за реализацију Програма „Кредит за помоћ малим и средњим предузећима преко домаћег банкарског сектора и подршку локалном развоју кроз јавна комунална предузећа”](http://www.parlament.gov.rs/upload/archive/files/cir/pdf/predlozi_zakona/2024-13.pdf), који је поднела Влада.

Пре преласка на рад по утврђеном дневном реду, Одбор је једногласно усвојио **Записник 42. седнице Одбора**.

**Прва тачка дневног реда:** Разматрање Предлога закона о изменама и допунама  [Закона о буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf) са: Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2013. годину, Предлогом одлуке о давању сагласности на Одлуку о изменама и допунама Финансијског плана Републичког фонда за здравствено осигурање за 2013. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2013. годину и Предлогом одлуке о давању сагласности на Одлуку о изменама и допунама Финансијског плана националне службе за запошљавање за 2013. годину

 Уз ову тачку дневног реда, Фискални савет је Одбору доставио Оцену Предлога закона о изменама и допунама  [Закона о буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf), предлога структурних реформи и будућих фискалних кретања.

Весна Ковач је обавестила чланове Одбора да је Одбору достављен, у складу са чланом 173. став 2. Пословника Народне скупштине, Извештај Одбора за заштиту животне средине, којим се предлаже Одбору за финансије, републички буџет и контролу трошења јавних средстава да прихвати у начелу Предлог закона оизменама и допунама [Закона о буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf) - Раздео 26, Министарство енергетике, развоја и заштите животне средине и Раздео 28 - Министарство природних ресурса, рударства и просторног планирања. Позвани известилац овог одбора није присуствовао сеници.

 Уводно излагање поднео је мр Млађан Динкић, министар финансија и привреде.

 Министар финансија и привреде је истакао да овај предлог закона представља део пакета економских мера Владе за стабилизацију буџета. Планирано је да стабилизацију државног буџета прате одговарајуће реформе у јавном сектору, које укључују системске мере штедње, обухваћене овим предлогом закона и Предлогом закона оизменама и допунама Закона о буџетском систему, као и структурне реформе и побољшање инвестиционе климе. Оцењено је да је после шест месеци потребно реаговати и извршити ребаланс буџета, односно ускладити расходе са оствареним приходима. Приходи су мањи него што се очекивало и стога је извршено одговарајуће смањење на расходној страни. Смањење расхода износи 36 милијарди динара, тако да ће ребалансом буџета расходи износити укупно билијарду и 51,8 милијарди, а приходи 873,4 милијарде динара, односно буџетски дефицит ће износити 178,3 милијарди динара, што је 4,7% БДП, али истовремено за 1,5% ниже него што је остварено у прошлој години. У првих шест месеци буџетски дефицит је износио 98,7 милијарди динара и нижи је за 12% од буџетског дефицита за исти период прошле године (112,4 милијарде динара). Раст прихода у овом периоду био је већи за 7%, а расхода за 2,4% у односу на исти период прошле године. У првом кварталу, БДП је порастао за 2,1%, извоз за 21%, а увоз за 2% у односу на исти период прошле године. Консолидовани дефицит буџета у првој половини ове године је био нижи од републичког, износио је 78,3 милијарди динара, у овом периоду на рачуну локалних самоуправа остварен суфицит од 10 милијарди динара, на рачуну АП Војводина од 2,7 милијарде динара, на рачуну Фонда за здавствено осигурање од 7,8 милијарди динара и на рачуну Фонда војних осигураника суфицит од 0,8 милијарди динара. После четири године узастопног раста, заустављен је раст стопе незапослености, , мада је она и даље висока (24,1%). Међутим, порасла је стопа неформалне запослености, тако да ће један од кључних праваца рада Пореске управе у наредном периоду бити увођење „сиве“ економије у легални систем и плаћање пореза.

Мере које ће пратити ребаланс буџета односе се на смањење расхода и бољу наплату прихода. Ове мере су почеле да се спроводе од јуна месеца и већ дају резултате, у јуну је остварен најнижи буџетски дефицит од почетка године (приходи су износили око 70, а расходи око 75 милијарди динара). У циљу боље наплате прихода и пооштравања финансијске дисциплине, Пореска управа је увела нулту толеранцију на неплаћање пореза, почела је темаљна контрола нерегистрованих делатности и издавања фискалних рачуна. Министар је указао на погрешну процену прихода од пореза на добит предузећа, због чега је, од оног што је планирано буџетом, за првих шест месеци наплаћено око 64%. Структурне реформе које ће пратити ребаланс буџета обухватају окончање процеса реструктурирања 179 бивших друштвених предузећа до средине 2014. године; измене Закона о планирању и изградњи и Закона о раду и повлачење из управљања неким јавним предузећима.

У вези са Предлогом закона оизменама и допунама Закона о буџетском систему, рекао је да се уводе две основне новине. То су нова правила за индексацију плата и пензија, тако да ће раст плата у јавном сектору и пензија бити ограничен на 0,5% у октобру ове године и на 0,5% у априлу и 1% у октобру следеће године. Поред тога, до 30. октобра 2013. године, сачиниће се регистар свих запослених у јавном сектору, који ће бити евидентирани у бази података Управе за трезор, а од 1. јануара следеће године ће се кренути са централизованим обрачуном њихових зарада, чиме ће се, најзад, знати број запослених у јавном сектору на свим нивоима, од Републике до локалних самоуправа и јавних предузећа.

Нагласио је да је Влада структурне мере договарала са синдикатима, послодавцима, представницима економске струке и председницима међународних финансијских организација, док је посебан допринос програму реструктурирања бивших друштвених предузећа дала Светска банка.

 У дискусији су учествовали: др Павле Петровић, мр Млађан Динкић, Драган Томић, др Владимир Маринковић, Момо Чолаковић, Весна Ковач и Иван Бауер.

 Др Павле Петровић, председник Фискалног савета, истакао је да су најављене реформе и мере изузетно важан подухват, који ће имати, уколико мере буду примењене доследно, значајне ефекте на дефицит и јавни дуг и привреду на средњи рок. Реформа јавних предузећа, укидањем субвенција и гаранција, је пресудна, јер су јавна предузећа („Галеника, „ЈАТ“, „Ресавица“, „Србијагас“) највећи губитници и потенцијално највећи удар на буџет и дефицит. Међутим, уколико се не утврди програм реструктурирања „Србијагаса“, могуће је да већ крајем године Влада буде принуђена да га поново субвенционира. Подржао је рационализацију запошљавања у јавном сектору и додао да је за то неопходно направити план за спровођење. Указао на неопходност пензионе реформе, која, међутим, мерама Владе није предвиђена. Позитивно је оценио што се у ребалансу буџета за 2013. годину ишло првенствено на смањење расхода, а не на повећање пореза. На страни прихода, у кратком року, одлучујуће је јачање финансијске дисциплине и већа наплата. Уколико се на рачунима локалних самоуправа и Фонда за здавствено осигурање до краја године не оствари планиран суфицит, а ЈП „Путеви Србије“ буде имало већи дефицит од планираног, консолидовани дефицит може да нарасте и до 6% БДП. У 2014. години дефицит буџета мора бити значајно смањен, да би се зауставио раст јавног дуга, јер уколико до тога не дође, дуг ће наставити да расте до 2017. године, што би могло да доведе до кризе јавног дуга. Са друге стране, на наш дефицит би могао да утичу и раст каматних стопа у свету, па је препоручио да се већ сада предвиди, поред контроле плата и пензија и нека мера која би обезбедила значајне уштеде, како би се спречио раст цене задуживања и раст јавног дуга.

 Министар финансија и привреде је одговорио да је, имајући у виду да плате и пензије чине 52% укупног републичког буџета, а да са социјалним давањима то износи око 3/4 буџета, једини простор за смањење расхода био смањење плата и пензија, што је Влада одлучила да не ради. Фискални савет је ову препоруку изнео и у свом Извештају, као и могућност увођења солидарног опорезивања пензија и плата у јавном сектору. Смањењем плата и пензија би се додатно смањила домаћа тражња, што би кочило привредни раст. Зато се ишло на ограничење плата и пензија и на додатни подстрек извозу и инвестицијама, тј. омогућавање простора за већи привредни раст, између осталог и подршком малим и средњим предузећима, која су добављачи великих извозника. Привредни раст у великој мери зависи и од пољопривреде и грађевинске индустрије, која највише кочи раст БДП. У овом моменту најважније питање је колика стопа привредног раста ће се успети остварити у Србији, јер све пројекције зависе од тога. Напоменуо је да је Влада свесна проблема и тешкоћа у вођењу економске политике и да ће пажљиво пратити сва кретања у Европи и земљи.

 Драган Томић је подржао програм уштеда и додао да је садашњи фискални систем неодржив, а Пореска управа неефикасна, јер се бави само евидентирањем, а требало би и утврђивањем пореза. При томе, „сива“ економија је огромна, често заштићена локалним политичким организацијама. Изнео је више предлога за нове изворе прихода буџета и то: да се наплати порез од оних који су се нагло обогатили у Србији и да, као у Европи, нико не сме бити заштићен; да се уведе једнократно опорезивање свих лоше извршених приватизација („порез на неочекивану добит“); да се опорезују незаконита присвајања и зараде на робним резервама, као и изврши откуп укупног рода пшенице од стране државе, која би се извозила; да се изнађе могућност, заједно са Народном банком Србије, за ослобађање средстава домаћег банкарског сектора, која су блокирана код предузећа у реструктурирању. Напоменуо је и да процес постављања директора пореских управа по конкурсу сувише дуго траје.

 Др Владимир Маринковић је оценио да се у реформи јавног сектора и изради централног регистра запослених у јавном сектору налазе кључни извори уштеда. У овом тренутку се не зна са колико тела, институција, фондова, агенција, органа и организација држава располаже, колико има запослених и колика су им примања. Указао је на то да је Одбор, приликом разматрања извештаја државних органа, организација и тела, утврдио да су зараде запослених у некима од њих изузетно високе и да управо државне институције не поштују и не примењују Закон о утврђивању максималнe зарадe у јавном сектору, донет септембра 2012. године. Навео је пример високих зарада запослених у Комисији за хартије од вредности. Подржао је мере за привлачење страних и стварање услова за покретање домаћих инвестиција и развој малих и средњих предузећа, уз оцену да на томе до сада није довољно учињено, јер да смо успели да подигнемо привредни раст на задовољавајући ниво не би било. ребаланса буџета.

 Момо Чолаковић је истакао да се терет кризе не сме пренети на најсиромашније, већ да основни задатак треба да буде покретање привреде, пораст запослености и онда, у оквиру тога, реформа јавног сектора. Није се сагласио са предлогом за солидарно опорезивање пензија.

 Иван Бауер је рекао да би закључивање аранжмана са Светском банком представљало добар сигнал инвеститорима и могло би да повећа кредибилитет фискалне политике Србије, али да повлачење одређених кредита зависи од закључивања и аранжмана са ММФ и поставио је питање министру финансија и привреде да ли се планира закључивање аранжмана са ММФ.

Министар финансија и привреде је одговорио да је Влада разговарала са Мисијом ММФ и да је спремна да настави разговоре. Оценио је, међутим, да није реално да се у току ове године закључи аранжман са ММФ, реалније је да дође до закључивања аранжмана са Светском банком. Разлог је то што ММФ сматра да је потребно предузети радикалније мере и смањити плате и пензије, са чиме се Влада није сагласила. Са друге стране, Светска банка је подржала предложене структурне реформе и Влада ће покушати да оствари аранжман са Светском банком без закључења аранжмана са ММФ. Истакао је да ће се спровођењем предложених структурних реформи уштедети огроман део директних и индиректних сувишних субвенција предузећима без перспективе, у износу од око 750 милиона евра на годишњем нивоу.

 На питање Весне Ковач у вези са предлогом за увођење солидарног опорезивања пензионера и запослених у јавном сектору, министар финансија и привреде је одговорио да тај предлог Влада није прихватила и да се таква мера не налази у ребалансу буџета за 2013. годину.

 Одбор је већином гласова (9 за, 1 против, 1 није гласао) прихватио Предлога закона о изменама и допунама [Закона о буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf), у начелу, са предлозима одлука.

Одбор је поднео Народној Скупштини следећи

И З В Е Ш Т А Ј

I

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона оизменама и допунама[Закона о буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf), у начелу.

II

 Одбор је одлучио да предложи Народној скупштини да прихвати:

 - Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2013. годину,

 - Предлог одлуке о давању сагласности на Одлуку о изменама и допунама Финансијског плана Републичког фонда за здравствено осигурање за 2013. годину,

 - Предлог одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2013. годину и

 - Предлог одлуке о давању сагласности на Одлуку о изменама и допунама Финансијског плана Националне службе за запошљавање за 2013. годину.

III

Одбор за финансије, републички буџет и контролу трошења јавних средстава, као надлежни одбор, размотрио је, у складу са чл. 173, 174. и 176. Пословника Народне скупштине, Извештај Одбора за заштиту животне средине, који је разматрао Предлог закона оизменама и допунама[Закона о буџету Републике Србије за 2013. годину](http://www.parlament.gov.rs/upload/archive/files/cir/pdf/predlozi_zakona/2524-13.pdf), у складу са својим делокругом.

Одбор за заштиту животне средине је, у складу са чланом 173. став 2. Пословника Народне скупштине, одлучио да предложи Одбору за финансије, републички буџет и контролу трошења јавних средстава да прихвати Предлог закона о буџету Републике Србије за 2013. годину, Раздео 26 Министарство енергетике, развоја и заштите животне средине и Раздео 28 Министарство природних ресурса, рударства и просторног планирања, у начелу.

 За известиоца Одбора за заштиту животне средине на седници Одбора за финансије, републички буџет и контролу трошења јавних средстава, одређена је Милица Војић Марковић, председница Одбора.

IV

За известиоца Одбора на седници Народне скупштине одређена је Весна Ковач, председница Одбора.

**Друга тачка дневног реда:** РазматрањеПредлога закона оизменама и допунама Закона о буџетском систему

 Одбор је већином гласова (9 за, 1 против, 1 није гласао) прихватио Предлог закона оизменама и допунама Закона о буџетском систему, у начелу.

Одбор је поднео Народној Скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона оизменама и допунама[Закона о буџетском систему](http://www.parlament.gov.rs/upload/archive/files/cir/pdf/predlozi_zakona/2524-13.pdf), у начелу.

За известиоца Одбора на седници Народне скупштине одређена је Весна Ковач, председница Одбора.

**Трећа тачка дневног реда:** РазматрањеПредлога закона о преузимању обавеза Јавног предузећа „Путеви Србије” према привредним друштвима по основу неизмирених обавеза и претварању тих обавеза у јавни дуг Републике Србије

 Одбор је већином гласова (9 за, 2 против) прихватио Предлог закона о преузимању обавеза Јавног предузећа „Путеви Србије” према привредним друштвима по основу неизмирених обавеза и претварању тих обавеза у јавни дуг Републике Србије, у начелу.

Одбор је поднео Народној Скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона опреузимању обавеза Јавног предузећа „Путеви Србије” према привредним друштвима по основу неизмирених обавеза и претварању тих обавеза у јавни дуг Републике Србије, у начелу.

За известиоца Одбора на седници Народне скупштине одређена је Весна Ковач, председница Одбора.

**Четврта тачка дневног реда:** Разматрање Предлога закона оизмени Закона о преузимању обавеза здравствених установа према веледрогеријама по основу набавке лекова и медицинског материјала и претварању тих обавеза у јавни дуг Републике Србије

 Одбор је већином гласова (10 за, 1 против) прихватио Предлог закона оизмени Закона о преузимању обавеза здравствених установа према веледрогеријама по основу набавке лекова и медицинског материјала и претварању тих обавеза у јавни дуг Републике Србије, у начелу.

Одбор је поднео Народној Скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о измени Закона о преузимању обавеза здравствених установа према веледрогеријама по основу набавке лекова и медицинског материјала и претварању тих обавеза у јавни дуг Републике Србије, у начелу

 За известиоца Одбора на седници Народне скупштине одређена је Весна Ковач, председница Одбора.

**Пета тачка дневног реда:** Разматрање Предлога закона орачуноводству

 Одбор је већином гласова (9 за, 1 против, 1 није гласао) прихватио Предлог закона орачуноводству, у начелу.

Одбор је поднео Народној Скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о рачуноводству, у начелу.

 За известиоца Одбора на седници Народне скупштине одређена је Весна Ковач, председница Одбора.

**Шеста тачка дневног реда:** Разматрање Предлога закона оревизији

 Одбор је већином гласова (8 за, 1 против, 2 није гласао) прихватио Предлог закона оревизији, у начелу.

Одбор је поднео Народној Скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о ревизији, у начелу.

 За известиоца Одбора на седници Народне скупштине одређена је Весна Ковач, председница Одбора.

**Седма тачка дневног реда:** Разматрање Предлога закона о факторингу

 Одбор је већином гласова (9 за, 1 уздржан, 1 није гласао) прихватио Предлог закона офакторингу, у начелу.

Одбор је поднео Народној Скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о факторингу, у начелу.

 За известиоца Одбора на седници Народне скупштине одређена је Весна Ковач, председница Одбора.

**Осма тачка дневног реда:** Разматрање Предлога закона о [потврђивању Споразума о изменама и допунама Споразума између Републике Србије и Републике Италије о кредиту за реализацију Програма „Кредит за помоћ малим и средњим предузећима преко домаћег банкарског сектора и подршку локалном развоју кроз јавна комунална предузећа”](http://www.parlament.gov.rs/upload/archive/files/cir/pdf/predlozi_zakona/2024-13.pdf)

 Одбор је једногласно прихватио Предлог закона о [потврђивању Споразума о изменама и допунама Споразума између Републике Србије и Републике Италије о кредиту за реализацију Програма „Кредит за помоћ малим и средњим предузећима преко домаћег банкарског сектора и подршку локалном развоју кроз јавна комунална предузећа”](http://www.parlament.gov.rs/upload/archive/files/cir/pdf/predlozi_zakona/2024-13.pdf)

Одбор је поднео Народној Скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о [потврђивању Споразума о изменама и допунама Споразума између Републике Србије и Републике Италије о кредиту за реализацију Програма „Кредит за помоћ малим и средњим предузећима преко домаћег банкарског сектора и подршку локалном развоју кроз јавна комунална предузећа”](http://www.parlament.gov.rs/upload/archive/files/cir/pdf/predlozi_zakona/2024-13.pdf).

 За известиоца Одбора на седници Народне скупштине одређена је Весна Ковач, председница Одбора.

 Препис тонског снимка 46. седнице Одбора за финансије, републички буџет и контролу трошења јавних средстава чини саставни део овог записника.

 Седница је закључена у 10,30 часова.

СЕКРЕТАР ОДБОРА ПРЕДСЕДНИК ОДБОРА

 Милена Сандић Весна Ковач